Návrh nariadenie Rady, ktorým sa mení, dopĺňa a pozastavuje uplatňovanie nariadenia (ES) č. 2193/2003, ktorým sa zavádzajú dodatočné clá na dovozy určitých výrobkov s pôvodom v Spojených štátoch amerických /* KOM/2004/0822 v konečnom znení - ACC 2004/0282 */





Brusel, 22.12.2004 KOM(2004) 822 v konečnom znení 2004/0282 (ACC) Návrh NARIADENIE RADY, ktorým sa mení, dopĺňa a pozastavuje uplatňovanie nariadenia (ES) č. 2193/2003, ktorým sa zavádzajú dodatočné clá na dovozy určitých výrobkov s pôvodom v Spojených štátoch amerických (predložená Komisiou) DÔVODOVÁ SPRÁVA Svetová obchodná organizácia (WTO) v niekoľkých rozhodnutiach vydaných z podnetu Európskych spoločenstiev (ES) dospela k záveru, že režim subvencií uplatňovaný v Spojených štátoch amerických na vývozné spoločnosti („US“) zmenený a doplnený zákonom o Americkej korporácii pre zahraničný predaj a exteritoriálne príjmy (Foreign Sales Corporation and Extraterritorial Income (FSC-ETI)) poskytuje nezákonné vývozné daňové dotácie americkým firmám v rozsahu asi 4 miliardy USD ročne (od roku 2000). Na základe týchto rozhodnutí ES dostali 7. mája 2003 od WTO právo zaviesť protiopatrenia vo forme dodatočných dovozných colných sadzieb vo výške až do 100 % ad valorem na dovozy určitých tovarov zo Spojených štátov amerických (vybraných po konzultácii s verejnosťou, členskými štátmi a útvarmi Komisie) do výšky protizákonných dotácií zo strany USA. Následne 8. decembra 2003 ES prijali nariadenie Rady (ES) č. 2193/2003, ktorým sa zaviedli dodatočné clá na dovozy určitých výrobkov s pôvodom v Spojených štátoch amerických[1]. Nariadenie Rady č. 2193/2003 vytvára podmienky na zrušenie protiopatrení za predpokladu, že Spojené štáty americké v plnom rozsahu vykonajú odporúčania orgánu na riešenie sporov WTO[2]. USA nedávno prijali zákon, ktorý predpokladá zrušenie zákona o FSC-ETI (Americký zákon o vytváraní pracovných miest z roku 2004 - American JOBS Creation Act of 2004 – „zrušovací zákon”). Zrušenie režimu subvencií FSC predstavuje výrazný a vítaný krok smerom k vyriešeniu dlhotrvajúceho sporu. Zrušovací zákon však obsahuje prechodné ustanovenia a ustanovenia o predchádzajúcom stave, ktoré nie sú zlučiteľné s pravidlami WTO. Podľa zrušovacieho zákona sú totiž výhody v rámci FSC-ETI americkým vývozcom naďalej k dispozícii až do konca roka 2006 (na úrovni 80 % v roku 2005 a 60 % v roku 2006), a v niektorých prípadoch i po neohraničenú dobu po tomto termíne. Preto bolo vo veci otvorené konanie na urovnanie sporov v rámci WTO. Konanie na urovnanie sporov v rámci WTO rozhodne, či prechodné ustanovenia a ustanovenia o predchádzajúcom stave v tomto zákone sú zlučiteľné s pravidlami WTO. Na základe predbežných rozhodnutí odvolacieho orgánu možno očakávať, že WTO rozhodne, že takéto ustanovenia v zákone JOBS Act nie sú zlučiteľné s pravidlami WTO. Komisia považuje za vhodné pozastaviť súčasné uplatňovanie protiopatrení ES, kým prebiehajú konania na urovnanie sporov v rámci WTO, a to i napriek tomu, že USA odmietlo rovnaký postup v súvislosti s ochrannými opatreniami uplatňovanými voči ES na hormonálne hovädzie. Existujú tri dôvody, prečo by malo byť nariadenie pozastavené: 1) na znak uznania, že USA sa v tomto prípade rozhodli do značnej miery uplatňovať medzinárodné záväzky, 2) ako povzbudenie pre USA, aby pokračovali v rovnakom postupe v iných (aktuálnych) prípadoch nesúladu (napr. Byrd, hormóny), 3) zo systematických dôvodov (t. j., že protiopatrenia by sa nemali uplatňovať bez rozhodnutia WTO). Očakáva sa, že tieto konania na riešenie sporov budú ukončené v roku 2005. Treba poznamenať, že pozastavenie protiopatrení je autonómny akt, ktorý nemá žiaden vplyv na právo ES zachovať protiopatrenia na základe už udeleného oprávnenia zo strany orgánu WTO na riešenie sporov. Z tohto dôvodu budú protiopatrenia dňom 1. januára 2006 (alebo neskôr v prípade, že konania na riešenie sporov nebudú k tomuto dňu ešte ukončené) obnovené na úrovni 60 % v súčasnosti povolenej úrovne, pokiaľ sa ES nerozhodnú inak. Účelom obnovenia protiopatrení je prinútiť USA, aby v plnej miere splnili záväzky v rámci WTO a najmä aby vyvinuli aktivitu na odstránenie deformácie hospodárskej súťaže, ktorá vzniká v dôsledku zachovania dotácií FSC-ETI. Preto ešte pred znovuzavedením protiopatrení Komisia predloží Rade správu o výsledku konania na riešenie sporov, ako aj o akomkoľvek inom vývoji. Samozrejme, že protiopatrenia by nemali byť znovu zavedené v prípade, že konanie príslušných orgánov WTO potvrdí, že zrušovací zákon je zlučiteľný s pravidlami WTO alebo ak dôjde k vzájomnej dohode na riešení, ktoré odstráni trvalé porušenie. Preto sa odporúča pozastaviť nariadenie Rady 2193/2003 do 31. decembra 2005 alebo do 60 dní po tom, ako WTO potvrdí nezlučiteľnosť zostávajúcich subvencií FSC, podľa toho, ktoré nastane neskôr a znovu zaviesť protiopatrenia – na zníženej úrovni, aby odrážali zníženie výhod v rámci FSC-ETI, ktoré sú k dispozícii americkým vývozcom – od 1. januára 2006, pokiaľ sa Rada na základe návrhu Komisie nerozhodne inak ešte pred týmto dátumom. Pozastavenie protiopatrení si vyžaduje, aby Rada uskutočnila kroky podľa článku 133 Zmluvy o založení ES. Preto je potrebné na základe návrhu Komisie prijať nové nariadenie Rady, ktorým sa pozastaví nariadenie Rady 2193/2003. 2004/0282 (ACC) Návrh NARIADENIE RADY, ktorým sa mení, dopĺňa a pozastavuje uplatňovanie nariadenia (ES) č. 2193/2003, ktorým sa zavádzajú dodatočné clá na dovozy určitých výrobkov s pôvodom v Spojených štátoch amerických RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, so zreteľom na návrh Komisie[3], keďže: Spoločenstvo dostalo 7. mája 2003 od orgánu na urovnávanie sporov Svetovej obchodnej organizácie (WTO) oprávnenie zaviesť protiopatrenia do výšky 4 043 miliónov USD vo forme dodatočných 100 % ad valorem ciel na určité výrobky s pôvodom v Spojených štátoch amerických. Následne 8. decembra 2003 Spoločenstvo prijalo nariadenie Rady (ES) č. 2193/2003, ktorým sa zavádzajú dodatočné clá na dovozy určitých výrobkov s pôvodom v Spojených štátoch amerických[4]. Vzhľadom na prijatie Amerického zákona o vytváraní pracovných miest z roku 2004 (American JOBS Creation Act of 2004) sa uvažuje o pozastavení uplatňovania dodatočných ciel a o obnovení jeho účinnosti až od 1. januára 2006 alebo po uplynutí 60 dní odo dňa (od neskoršieho z týchto dátumov), kedy orgán na riešenie sporov WTO potvrdí nezlučiteľnosť určitých aspektov horeuvedeného zákona s právom WTO, PRIJALA TOTO NARIADENIE: Článok 1 1. Uplatňovanie nariadenia (ES) č. 2193/2003 sa týmto pozastavuje. Článok 2 2. Nariadenie (ES) č. 2193/2003 s výnimkou článku 2 ods. 1 sa opäť uplatňuje s účinnosťou od 1. januára 2006 alebo 60 dní po vydaní potvrdenia orgánom na riešenie sporov WTO, podľa toho, ktoré nastane neskôr, že určité aspekty zákona o vytvorení pracovných miest z roku 2004 Spojených štátov amerických nie sú zlučiteľné so záväzkami USA voči WTO. 3. Pred uplynutím tejto lehoty Komisia uverejní v Úradnom vestníku Európskej únie oznámenie, že došlo k takémuto potvrdeniu. 4. Článok 2.1 nariadenia (ES) č. 2193/2003 sa mení a dopĺňa takto: „1. Dodatočné ad valorem clo vo výške 14 % ku clu uplatňovanému podľa nariadenia Rady (EHS) č. 2913/92[5] sa zavedie na výrobky s pôvodom v Spojených štátoch amerických uvedené v prílohe k tomuto nariadeniu. Článok 3 5. Príloha k nariadeniu (ES) č. 2193/2003 sa nahrádza prílohou uvedenou v prílohe k tomuto nariadeniu. Článok 4 6. Toto nariadenie nadobúda účinnosť dňom jeho uverejnenia v Úradnom vestníku Európskej únie . 7. Článok 3 sa uplatňuje s účinnosťou od dátumu opätovného nadobudnutia účinnosti nariadenia (ES) č. 2193/2003 v súlade s článkom 2 ods. 1. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli Za Radu predseda PRÍLOHA Výrobky, na ktoré sa majú uplatňovať dodatočné clá sú označené osemmiestnymi kódmi KN. Dvojmiestne kapitoly KN sa uvádzajú len pre informáciu. Opis týchto kódov sa nachádza v prílohe I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku (naposledy zmenené a doplnené nariadením Rady (ES) č. 1810/2004, Ú. v. ES L 327, 30.10.2004, s. 1). +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ [1] Ú. v. EÚ L 328, 17.12.2003, s. 3. [2] Článok 3 nariadenia Rady č. 2193/2003. [3] Ú. v. EÚ C …, …, s. …. [4] Ú. v. EÚ L 328, 17.12.2003, s. 3. [5] Ú. v. ES L 302, 19.10.1992, s.1.